section_heading: Životopis
paragraph_text: Rodio se je u Zavidovićima, u kojima je završio pučku i srednju školu. Još od učeničke dobi pisao je pjesme, kratke priče i igrokaze. Prve je radove objavio u Krivaji, mjesnom listu. U Zavidovićima mu je dok je još bio srednjoškolac izveden satirični igrokaz Papučari. Zbog političkih razloga pobjegao je u inozemstvo, u Austriju. Siječnja 1960. stigao je kao hrvatski politički emigrant u Australiju, u Sydney, koji mu je ostao stalno mjesto boravka. Književni profil promijenio mu se u romanopisca i dramatičara. Djeluje dvojezično te u djelima na engleskom unosi hrvatske teme, a u djela na hrvatskom bjelosvjetske teme. U Sydneyu je osnovao Hrvatsko dramsko-literarno društvo. Hrvatima u Australiji predstavio se je dramom Sedlareva kći, koje je izvelo njegovo Hrvatsko dramsko-literarno društvo. Publika ga je jako dobro primila. Istu ramu ponovo su nakon 1971. izveli 1981., a te 1981. izveli su mu i dramu Vraške sanjarije. Na engleskom su mu izvedene dvije drame, Mysterious Baroness i Say Goodbye to my Harold. U svojim je izvedenim dramama bio i redatelj.<ref name="60 hrv. emigrantskih pisaca"/> Član je Australskog društva književnika (A.S.A.), sydneyskog centra P.E.N. kluba i Društva hrvatskih književnika.<ref name="60 hrv. emigrantskih pisaca"/>